**2. Karlovački maraton priča**

**Sudionici**: Lara Cindrić, Jona Kralj, Toni Mihalić, Dino Mladar i Teo Bijelić

**Osnovna škola**: OŠ Banija

**Razred**: 3.b

**Pojmovi**: vlak, oluja, muškarac, svemir, mehanizam

**Naslov**: **Vlak u svemiru**

Bio jedan muškarac koji je bio znanstvenik i izumitelj. Zanimali su ga složeni mehanizmi, strojevi, vlakovi i svemir. Poželio je napraviti prvi leteći vlak na svijetu. Nakon mnogo dana i noći napokon ga je napravio. S nestrpljenjem se pripremao za prvi let. Nažalost, tada se podigla jaka oluja. Vlak je udarila munja, muškarac je izgubio kontrolu nad njim i vlak je odletio daleko u svemir. Izumitelj se nije prestrašio jer je u vagonu za svaki slučaj imao spremljeno svemirsko odijelo koje je odmah odjenuo. Rekao je sam sebi da kad je već u svemiru, mogao bi posjetiti Mjesec. Privremeno je sletio na Mjesec i promatrao velike zvijezde i Zemlju. Nije mogao dugo ostati jer mu je ponestajalo kisika i hrane. Još je morao smisliti kako će pokrenuti vlak jer je ostao bez goriva. Uvijek je sa sobom nosio alat i razne sprave kojima može popraviti stroj. Dobio je ideju da pokrene vlak uz pomoć mjesečevog kamena. Taj kamen bi mu služio kao gorivo. Uz puno truda napokon je uspio popraviti lokomotivu. Ušao je u vlak, uključio lokomotivu i vratio se na Zemlju. Vratio se obitelji i ispričao svoje zgode u svemiru. Život je ponovno postao jednostavan, a on se nadao da će ponoviti svoj let u svemir.

**2. Karlovački maraton priča**

**Sudionici**: Ema Bezjak, Franka Bartolčić, Melani Hrženjak, Viktorija Huljina,

 Vanesa Puškarić

**Osnovna škola**: OŠ Banija

**Razred**: 4.a

**Pojmovi**: dječak, mehanizam, planina, oluja, brod

**Naslov**: **Planinski brod**

U tvornici na vrhu visoke planine radio je siromašan dječak koji nije imao roditelje. Pomagao je izumiteljima koji su smišljali različite složene mehanizme i strojeve. Do tvornice se moglo doći samo starom uspinjačom. Nije bilo nikakve ceste ni puta. Jednoga jutra pokvario se mehanizam uspinjače i dječak nije mogao doći do tvornice. Kako je bio pametan i maštovit, odlučio je izumiti uspinjaču brod. Radio je cijelu noć i cijeli dan.

 „Napokon!“ - uzviknuo je s olakšanjem, a uspinjača brod je bila gotova.

Dječak je odlučio isprobati uspinjaču brod i dojedriti do tvornice. Iznenada na samom vrhu planine počela je oluja. Izgubio je kontrolu nad brodom zbog jakog vjetra. Uspinjača brod se počela naglo spuštati. Srećom, brod je pljusnuo u Mrtvo more. Dječak je bio sretan jer je brod ostao čitav. Nakon što je umirio brod na površini Mrtvoga mora, slobodno je zaplovio.

Plovio je nekoliko dana i u daljini ugledao osamljeni otok s misterioznom, visokom planinom. Podsjetila ga je na staru planinu. Odlučio je da će ovaj otok postati njegov novi dom. U početku mu je lijepo bilo živjeti sam. Nakon nekog vremena postao je usamljen pa je odlučio osnovati prvi grad na ovom otoku u Mrtvom moru.

U grad su uskoro doselili prvi stanovnici. Postao je turistička atrakcija zbog planinskog broda kojim su jedrili do vrha planine.

**2. Karlovački maraton priča**

**Sudionici**: Neva Protulipac, Iva Dolšak, Tina Žeger, Helena Tek, Tea Svržnjak

**Osnovna škola**: OŠ Banija

**Razred**: 4.b

**Pojmovi**: snijeg, brod, grad, dječak, čarobni grah

**Naslov**: **Pustolovine jednog dječaka**

U jednom malenom gradu po imenu Anorog živio je dječak Toni. Bio je malen i sramežljiv, ali je imao veliko srce i svima je želio dobro. Kada se razboljela Tonijeva majka, odlučili su se preseliti u veći grad po imenu Mangolija. U Mangoliji je bila bolnica, a do Mangolije su odlučili putovati brodom.

Za vrijeme putovanja Toni je na brodu upoznao djevojčicu Vandu. Vanda je bila visoka djevojčica s dugom smeđom kosom. Toni se odmah zaljubio u nju, čim je ugledao njezine sjajne crne oči! Na brodu su stalno bili zajedno i nakon nekoliko dana postali su jako dobri prijatelji.

Jedne noći Tonija je probudila glasna grmljavina i olujna kiša. Prestrašio se kada je shvatio da su majka i Vanda nestale. Krenuo je u potragu. Pretražio je cijeli brod, ali od majke i Vande ni traga ni glasa. Toni se toliko rastužio da je htio skočiti s broda. U zadnji tren začuo je majčin glas koji je dolazio iz njihove kabine. Kada je ušao u kabinu, nije ugledao majku nego malenu crnu mačku. Mačka je pobjegla iz kabine, a Toni je potrčao za njom. Dotrčala je do Vandine kabine. Ušao je s nadom da će pronaći majku, ali je samo ugledao dva zrna graha na njenom jastuku. Bio je tužan i umoran. Legao je u krevet, uzeo grah u ruke i utonuo u san.

Brod je drugo jutro doplovio do Mangolije. Toni se probudio i shvatio da je prespavao iskrcaj. Bio je ljut jer je mislio da je on kriv za sve što se dogodilo na brodu. Uzeo je ona dva zrna graha i ljutito ih bacio u teglu s cvijećem. Odjednom se začula buka. Pomislio je da je opet počela oluja i grmljavina, ali je ugledao kako stabljika graha naglo raste iz tegle. Shvatio da je to čarobni grah. Nakon desetak minuta stabljika graha je toliko narasla da joj nije mogao vidjeti kraj. Bio je znatiželjan i htio je vidjeti što se nalazi na vrhu stabljike. Uzeo je torbu s hranom i počeo se penjati uz stabljiku. Penjao se i penjao i kada se popeo na vrh stabljike ugledao je prekrasan grad prekriven snijegom. Zapravo, sve je bilo izgrađeno od snijega i leda. Toni je ostao u čudu jer je bilo jako toplo, a snijeg se nije topio.

Šetao je gradom i u jednoj malenoj ledenoj kući ugledao majku kako sjedi pored prozora. Dotrčao je do nje i zaplakao od sreće jer je shvatio da je majka potpuno ozdravila. Primio je majku za ruku i pošli su kući. Čim su se spustili niz stabljiku, zaboravili su sve što se dogodilo, kao mrvice praha sna. Nažalost, Vandu više nikada nisu vidjeli.

**2. Karlovački maraton priča**

**Sudionici**: Enes Hušidić, Laura Fištrović, Petra Karapandžić, Gabrijel Kosec,

 Natali Sarapa

**Osnovna škola**: OŠ Banija

**Razred**: 3.a

**Pojmovi**: auto, otok, djevojčica, kiša, stroj

**Naslov**: **Djevojčica i auto**

Jedna djevojčica je jako željela naučiti voziti auto. Bila je uporna i pomalo je sve bolje i bolje vozila. Tako se dovezla do otoka Brača gdje je živio njezin djed. Počela je padati jaka kiša i u autu se pokvario motor. Više se nije mogla voziti. Srećom djed je znao kako popraviti motor. Došao je po djevojčicu sa strojem pa su zajedno popravili auto. Otišli su djedovoj kući. Nakon nekoliko dana zajedno su se vratili na otok Brač.